ISANDA LAUAS
Tere tulemast saatesse!
Mina olen Martti Ojares
ja mu tänane külaline on Heikki Neuvonen.
Tere tulemast! - Tänan!
Räägi lühidalt, millises kodus ja kus kohas sa sündisid?
Ma sündisin Kesk-Soomes Kuorivesi vallas, õpetajate peres.
Praegu on see Jämsä linn.
Ema ja isa olid põhikooli õpetajad.
Nad elasid sel ajal koolimajas Kuorivesi põhikooli hoones.
Mul oli väga tore sünnihetk.
Kell oli 9 hommikul.
Teisel pool seina oli spordisaal,
kus kõik kogunesid hommikupalvusele,
mis oli tol ajal kohustuslik.
Isa viis seda hommikupalvust läbi.
Kui ta ütles "Aamen",
hakkasin mina just ema kõhust välja tulema.
See oli kuulda ka spordisaali, sest vahesein oli suht õhuke.
Sa sündisid kodus. - Jah.
Ja selle kinnituseks kõlas "Aamen!"
See oli su elu algus.
Kui sa suureks sirgusid, siis sa usuasjadega eriti ei tegelenud.
Mitte väga.
Ema oli sügavalt usklik.
Seepärast olen midagi emapiimaga kaasa saanud.
Olen alati teadnud, et Jumal on olemas.
Kui olin 4-aastane, siis isa suri,
nii et, olen ühtpidi olnud kui üksikvanema laps,
kuna ema kasvatas mind üksi ega abiellunud enam uuesti.
Kolisime üsna kiiresti eramajja.
Sul oli õdesid-vendi ka?
Jah. Mul on üks õde ja üks vend.
Mu õde on hambaarst ja vend on loomaarst.
Mu sugulased mõtlesid seepeale, kas minust saab tavaline arst
või mingi muu arst.
Mind aga ei huvitanud arstiteadus üldse.
Juba väikesest poisist peale huvitusin ma mootoritest,
mootorratastest ja mopeedidest.
Nendega tegelemine võttis enamuse mu ajast.
Kui sain üliõpilaseks,
oli mul mõte minna tehnikakõrgkooli masinaid õppima.
Aga mingil põhjusel, millest ma ise ka aru ei saanud,
mõtlesin ma ümber.
Mind hakkas hoopis elekter tõsiselt huvitama,
nii et läksin elektri erialale Tampere Tehnikakõrgkooli.
Oma õpingute ajal sa ei teadnud,
et saad veetma poole oma tööelust välismaal.
Sa reisisid tõeliselt palju - üle 200 päeva aastas.
Sa käisid Aasias ja Ameerikas.
Räägi oma tööelust.
Kuidas see kujunes ja miks sa töötasid just ekspordi alal?
See oli ses mõttes imeline,
et kui töötasin oma esimeses töökohas,
siis see ei olnud eksporditöö.
Kuid mu töö muutus tasapisi ekspordi tööks,
kui läksin teise firmasse.
Sealne töö muutus ekspordi tööks.
Nii see on siiamaani.
Mingil hetkel oli mul Soomes ainult üks klient,
teised kõik olid välismaal.
Mis firmades sa töötasid ja mis töid ning tooteid tegid?
Tegelesin Hi-Tech vallas ja tegin koostööd erinevate juhtidega.
Aga olin ka firmades,
kes töötasid erinevate projektide kallal.
Projektide, mis on siis aastate jooksul muutunud ja uuenenud.
Kuid see on tõsi, et tegutsesin üle kogu maailma.
Sama tööga seoses pidin olema paar nädalat Ameerikas,
paar nädalalt Euroopas,
paar nädalat Aasias, paar nädalat Euroopas.
Siis taas Ameerikas. Nii see läks.
Kas see piiras või mõjutas ka su pereelu?
Kuna olen üsna dünaamiline inimene,
siis ma ei lasknud kahjuks pereelul end palju piirata.
Mu jaoks oli tähtis teha oma tööd hästi
ja kõiks muud asjad tulid peale seda.
Kuidas juhtus, et sina
või su rühm või su firma, mida sa esindasid,
sai vabariigi presidendilt ekspordiauhinna?
90'ndatel oli olemas vabariigi presidendi ekspordiauhind,
mida jagati presidendilossis.
See oli tol ajal ainuke, mida presidendilossis jagati.
Selle auhinna sai firma ja firma esindajad võtsid selle vastu.
Ma olin ka seal.
Ka televisioon oli kohal.
Praegu sellist auhinda ei ole.
Praegu on see teisel kujul ja ka teise nimega.
Mis olid need asjaolud, mille eest te selle auhinna saite?
See oli kiire ekspordi kasvu eest.
Eksport on Soome jaoks väga tähtis, mistõttu tähtis on, et see kasvaks.
Jah.
Ilma ekspordita ja teiste toetuste abita Soome-sugune riik kaua ei ela.
Su tööelu ajal ja keset oma karjääri, kui olid umbes 45-aastane,
juhtus midagi, mis muutis su suhet Jumalaga.
Kuidas see kõik toimus?
See oli umbes 5. aasta pikkune protsess,
kus mind hakkas rohkem huvitama, kas Jumal on olemas
ja kas see on ikka meie - kristlaste või kellegi teiste Jumal?
Kuna reisisin palju,
oli mul hea võimalus lugeda lennukis erinevat kirjandust
ja mõelda nende asjade peale.
Lõpuks otsustasin hakata käima kuskil kristlikel koosolekutel.
Mitte tavakirikutes, vaid just väikestes vabakirikutes.
Ma käisin seal aegajalt.
Käisin kord ühel koosolekul, kus oli kõnelejaks Peter Jackson.
Ta oli Toronto Wineyardi kogudusest.
Ajasin temaga pikalt juttu.
Lõpus ta kutsus mind Toronto kirikusse.
Ütles, et neil on seal hea programm ja neil toimub seal igasuguseid asju.
Läks umbes aasta ja ma jäin talvepuhkusele.
Mõtlesin, et lähen neile nädalaks külla.
Korraldasin erinevad kohtumised ja selle reisi kestel saingi usklikuks.
Sul oli raskusi hotellitoa saamisega, sest kõik toad olid reserveeritud.
Jah. Kui organiseerisin endale lennupileteid ja ööbimist,
siis nad ütlesid, et Torontos on just mingi üritus käimas
Mingi suursündmus,
mistõttu kõik lennuvälja lähedal olevad hotellid olid täitsa täis.
Aga ühes hotellis siiski leidus paariks-kolmeks päevaks vaba tuba.
Aga järgmisel nädalal oli võimatu - midagi polnud enam saada.
Ütlesin, et võtan toa kasvõi nendeks kolmeks päevakski
ja otsin seejärel sealt lähedalt uue hotellitoa.
Sa küsisid sealt iga päev, kas järjekord on lühenenud
ja kas saaksid endale toa,
kuid iga päev oli vastus sama: "Ei mingit võimalustki."
Nii see oli. Iga kord, kui läksin vastuvõtust mööda,
tahtsin küsida, kuidas olukord on?
Aga alati oli vastus sama: "Ei mingit võimalustki."
Minu ees oli üle 20 soovija, aga ma olin ka seal nimekirjas.
Polnud mingitki võimalust,
et sellises väikeses hotellis 20 inimest korraga ära ütleksid.
Need 3 päeva, kui olid oma toas,
istusid sohva peal ja juhtus midagi erilist.
Lennukis istudes
olin hakanud lugema Benny Hinni raamatut.
Kui hotelli saabusin, siis jätkasin täies rahus selle lugemist
Olles mõnda aega seda lugenud, käis kehast justkui elektrilöök läbi.
Minu sisse jäi põnev ja imeline tunne.
Siis sain aru, et see oligi Püha Vaimu puudutus,
millest olin varem raamatutest ja ajalehtedest lugenud,
kui mõned tuntud inimesed kirjutasid usuletuleku järel oma kogemustest.
Mõned olid kogenud just seda sama asja.
Järeldasin, et see ongi see!
Ja sul oli peas kui mingi rõngas või midagi?
Mu pea ümber oli kui üks kuum rõngas,
mida kogesin kogu aja.
See oli kogu su seal oleku ajal su peas.
Jah. Kogu mu Torontos oleku aja.
Olles end välja registreerinud, oli olukord, kus tube polnud saada.
Sa olid selles üsna kindel, aga siis juhtus ime.
Juhtus see,
et pidin end esmaspäeva hommikul välja registreerima.
Eelmisel, pühapäeva õhtul, küsisin veel üle,
kuid olukord oli ikka sama.
Mitte keegi polnud tühistanud. Polnud mingitki võimalust tuba saada.
Nii ma siis registreerisin end hommikul hotellist välja.
Mõtlesin, et käin veel Wineyardi koguduses hüvasti jätmas.
Peale seda hakkan asju pakkima ja lähen minema.
Hakkasin minema Wineyardi kogudusse,
olles juba välisuksest väljas,
kui korraga kogesin tugevat sundi minna tagasi.
Minna uuesti küsima.
Nad vaatasid mind kui hullu.
Küsisin taas, kas on mingit võimalust?
Vastus oli sama: "Ei mingit võimalust."
Olukord oli sama.
Kuna käisin vastuvõtus väga tihti, tundis vastuvõtu töötaja mu ära.
Kuid minuga rääkimise ajal vaatas ta siiski ühte ekraani
ja ütles, et seal ekraanil on mingi märkus,
kuid ta ei saanud aru, mis märkus see on.
Ta ei julenud midagi öelda enne, kui polnud juhatajaga rääkinud.
Ta läks juhataja juurde
ja jäi sinna hästi pikaks ajaks asja arutama.
Siis tuli tagasi ja ütles:
"Mingi imelik asi on juhtunud ja ma ei saa sellest aru."
Selle märkuse kohaselt
võis see sama tuba olla minu käsutuses terve nädala.
Selline ime, mida polnud kunagi varem juhtunud.
Nii sain samas toas edasi elada.
Keegi oli oma broneeringu nii palju edasi lükanud.
Lisaks sellele, kuidas sa kogesid elektrilööki ja Püha Vaimu väge,
tegi Jumal veel ühe ime - Ta andis sulle hotellitoa,
milleks inimlik tarkus polnud võimeline.
Nii ma sest aru sain.
See oli mulle sel samal hetkel väga tugev kinnitus.
Kui sa keset oma tööelu usklikuks said,
siis kuidas see su ärielus peegeldus?
Tundus ja hakkas olema nii,
et kogesin aegajalt -
mitte koguaeg, aga aegajalt, et olen õigel ajal õiges kohas.
Ja ma rääkisin õigeid asju.
Paar klienti küsisid mu käest, kas see või teine projekt on hea?
Nad selgitasid seda ja mulle tundus,
justkui oleks see juba eelnevalt valmis.
Mitmel korral oli minus selline imeline tunne,
et see on täitsa kindel asi.
Ma tean, et ma tean, et ma saan selle asja.
Jumal otsekui andis Püha Vaimu kaudu
su südamesse sõnumi, kuidas asjad käima hakkavad.
Jah.
Asjad läksid suht kergesti.
Suuremad projektid on sageli sellised,
kus liigutakse samm edasi ja siis samm tagasi
ning otsustamiste juures on palju ametnikke.
Isegi poliitikud on asja juures.
Kuid oli põnev näha, kuidas läheb.
Aga sees oli tunne, et asi liigub ikkagi edasises suunas.
Seal olid mängus juba suuremad väed ja jõud.
Jumal juhtis sind ka arengumaadesse, kus tingimused olid üsna algelised.
Too selle kohta mõni näide.
Arengumaades tegime kõrvalistes külades
mitmeid projekte.
Ehitasime üles väikest infrastruktuuri.
Samuti ajakohastasime tervisekeskuste aparatuuri
ja varustust.
Samuti puurisime puurkaeve, kust saadi vett koolidesse.
Samuti viisime koolidesse ja tervisekeskustesse elektri.
Selliseid projekte tegime, mis oli väga huvitav töö.
Paljudel juhtudel olime kõrvalistes mägikülades,
kus elanikud polnud kunagi valget inimest näinudki.
Paljude külade keskel oli üks hoone, kus külainimesed koosolekuid pidasid.
Loomulikult polnud seal mingisuguseid hotelle
ega muud sarnast.
Ma veetsin mitu ööd sellistes majakestes.
Kas eramajas?
Ei. Külakeskuse hoones.
Seal polnud klaasaknaid. Oli aknaava ja sellel olid trellid ees.
Akent kui sellist ei olnud.
Kui meie rühm sinna saabus, olid kohalikud väga uudishimulikud.
Nad tulid kohale ja piilusid terve päeva aknast sisse.
Alles õhtul läksid minema.
Järgmisel hommikul tulid taas vaatama.
Sisse nad ei tulnud, vaid olid ümber maja.
Nad imetlesid, mida me tegime.
Nad ootasid väga,
et sinna saaks elekter ja kõik muu sisse veetud.
Vahel olid tingimused vägagi halvad.
Vahel tuli nii palju vihma, et see uhtus maja juurde viiva tee ära.
Külalelanikud hakkasid siis seda teed parandama,
et saaksime maasturiga ringi liikuda.
Nad tegid seda kõike omaalgatuslikult. Nad ootasid väga eluolu paranemist.
Üks näide Jumala hoidmisest oli sul Filipiinidel.
Sind kaitsti seal.
Ma olin Makati Citys.
Leppisime äripartneriga kokku, et ta tuleb mulle kell 7 õhtul järgi
ja me läheme koos õhtust sööma.
Mingil ajal ta helistas ja ütles, et jõuab 15. minutit varem kohale.
Küsis, kas saan minna hotelli vastuvõttu,
et siis minna edasi tema autoga.
Ta oli täpselt õigel ajal kohal ja me hakkasime Manilasse sõitma.
Seal pidi toimuma me õhtusöök.
Kui ma hotelli tagasi tulin, kuulsin vastuvõtust uudist,
mis oli ka järgmise päeva ajalehtedes.
Nimelt järgmises kvartalis,
kus me just paremale Manila poole keerasime,
selle ristmiku ääres toimus pommiplahvatus.
See toimus just kell 19.00.
Just sel hetkel, kui oleksime pidanud sealt läbi sõitma.
Kuid me sõitsime sealt veerand tundi enne plahvatust läbi,
olles juba nii kaugel, et me plahvatust enam ei kuulnud.
Oli olnud väga tugev plahvatus.
Jumal hoidis sel korral väga imeliselt.
Nüüd aga läheme Euroopa kristliku elu juurde.
90'ndate keskel alustasid tööd mitmed kristlikud telekanalid.
Nii kohalikud, kui ka rahvusvahelised.
See oli sul uus võimalus väljaspool oma igapäevatööd.
God-TV alustas saadete edastamist satelliidi kaudu.
Ma olin sellest kuulnud ja ka lugenud.
Sain teada, et see kanal edastab ingliskeelseid kristlikke saateid.
Mulle meeldis kanali pakutav programm.
Hakkasin kanali kohta lähemalt uurima.
Tõin endale vastuvõtuseadmed ja antennid.
Nende programm oli eriline ja väga hea.
Rääkisin sellest ka tuttavatele, kes tahtsid samuti seda.
Lubasin neile paigaldada kõik vastuvõtuks vajalikud seadmed.
Neid soovijaid tuli aina juurde.
Hakkasin neid seadmeid rohkem kokku ostma
ja soovijatele paigaldama.
Lõpuks paigaldasin mitusada seadet.
Tegin seda just töövälisel ajal. Just nädalalõppudel.
Vahel sõitsin Ouluni välja paigaldamaks neid seadmeid.
Inimesed olid sellega väga rahul.
Kui TV7 alustas tegevust ja meil oli hästi vähe saateid,
siis sina paigaldasid meile Pasilasse satelliitantenni,
kust kaudu sai vastu võtta
mitmeid inglisekeelseid kristlikke kanaleid.
Mäletan seda paigaldust. Oli talv.
Väljas oli kohutav lumetorm.
Olin selleks ette valmistunud. Mul oli karvane läki-läki müts.
Tõmbasin selle korralikult pähe
ja läksin Pasilas katusele paigaldustöid tegema.
Ei läinud kaua, kui mu karvamüts peast minema lendas
ja kohe läksid ka kindad järgi.
Seetõttu olin sunnitud tegema neid töid paljakäsi.
Müts ja kindad kadusidki,
aga antennid said siiski lõpuks paigaldatud.
2007. a. tulime siia Sörnäiste linnaossa.
Ka siia katusele panid sa satelliitantenni.
Nendega võtsime mõnda aega vastu satelliidi saateid.
Jah.
Ma ei mäleta, kas me võtsime vanad Pasilast kaasa
või panime uued?
Seda enam nii täpselt ei mäleta.
Kuid seda ma mäletan, et omajagu tegemist siin oli
ja TV7 oli üsna kitsas seisus.
Sa nägid ju me algust, kui me polnud veel mitte keegi.
Meil oli vaid nägemus ja raha õige natukene
Aga Jumal oli ometi meiega ja sa oled ise seda imet näinud,
mis nüüd täna, 15. aastat hiljem on olemas.
Ka kõigist muudest teadmistest ja oskustest jäi tollal vajaka.
See on veel hästi öeldud. Eriti tehnilise poole pealt.
Ma mäletan aega,
kui meil oli üks aparaat 3 nädalat rivist väljas
ja keegi ei osanud seda parandada.
Ma ei mäleta, kas see olid sina, kes lõpuks vea üles leidis.
Samas ei olnud neid seameid ka saada.
Raske raha eest oleks ju saanud professionaalset abi,
aga meil polnud seda raha.
Meil tiksub nüüd viimane minut.
Ütle nüüd vaatajatele, mis sul on südames öelda.
Kõigepealt tuleb meelde see,
et meil on tulemas väga tähtsad valimised.
Vaatajad võiksid tutvuda kandidaatidega
ja nende maailmavaadetega.
Ja asjadega, mis on nende tähelepanu keskpunktis.
Neid asju peaks väga täpselt ja põhjalikult jälgima,
et me saaksime parlamenti õiged inimesed,
kes on piisavalt julged kõigis olukordades
toomaks esile oma vaateid.
Ja et nad ei muudaks oma meelt esimeste raskuste tekkides.
Et nad oleksid kui veejagajad nendel valimistel.
Ka paljud teised on sellele tähelepanu pööranud.
See on tõsi, et kui me kristlastena oma seltskonnaga
neid asju tähtsuse järjekorda ei pane,
siis ootavad ees ainult halvad variandid.
Jah.
Aitäh Heikki!
Kuigi sa oled juba pensionil, teed sa neid töid ikka edasi.
Samuti ka kristlaste ringkondades.
Jumal juhtigu sind selles
ja andku sulle palju teadmisi ning oskusi nendes asjades.
Suur aitäh!
Väga tore on näha kogu TV7't nendes oludes,
võrreldes oludega, mis olid üle 10. aasta tagasi.
See aeg on olnud suureks õnnistuseks.
Soovime lisaõnnistusi,
et see ettevõtmine kasvaks mitmekordselt
Jumala teenimiseks.
Aitäh ja õnnistusi!
Kui soovid toetada Eesti TV7 tööd, helista 900 1777 (kõne hind 7 euri)
või anneta pangaülekandega, leides me andmed www.tv7.ee Aitäh!
Tõlge: Raul Jürimaa